b'\n_START_ARTICLE_\nPoduze\xc4\x87e\n_START_PARAGRAPH_\nPoduze\xc4\x87e je samostalna gospodarska, tehni\xc4\x8dka i dru\xc5\xa1tvena cjelina koja proizvodi dobra ili usluge za potrebe tr\xc5\xbei\xc5\xa1ta, koriste\xc4\x87i se odgovaraju\xc4\x87im resursima i snose\xc4\x87i poslovni rizik, radi ostvarivanja dobiti i drugih ekonomskih i dru\xc5\xa1tvenih ciljeva._NEWLINE_Osniva se radi sticanja dobiti. Ciljna funkcija podeze\xc4\x87a je dobit. Poduze\xc4\x87ima koja obavljaju djelatnost od op\xc4\x87eg interesa svojstveno je da, pored ove ciljne funkcije, mogu imati i sekundarnu ciljnu funkciju. Ona se sastoji u zadovoljavanju potreba korisnika usluga iz obavljanja ove djelatnosti. Nije isklju\xc4\x8deno da se poduze\xc4\x87a osnivaju radi u\xc5\xa1tede rashoda svojim osniva\xc4\x8dima, bez obzira na to \xc5\xa1to privredno zakonodavstvo to izri\xc4\x8dito ne predvi\xc4\x91a. U pitanju su: istra\xc5\xbeivanja tr\xc5\xbei\xc5\xa1ta, istra\xc5\xbeivanja nalazi\xc5\xa1ta odre\xc4\x91enih rudarskih sirovina, obavljanje odre\xc4\x91enih zajedni\xc4\x8dkih funkcija i sli\xc4\x8dno._NEWLINE_Poduze\xc4\x87a organiziraju proizvodnju, nude na tr\xc5\xbei\xc5\xa1tima odre\xc4\x91ene koli\xc4\x8dine roba (gotovih proizvoda), nastoje\xc4\x87i djelovati profitabilno.  Poduze\xc4\x87a se ponekad uzdr\xc5\xbeavaju i zbog smanjivanja tro\xc5\xa1kova ili cijena.'